
RĪGAS VALSTSPILSĒTAS PAŠVALDĪBAS ĀRTELPAS UN MOBILITĀTES DEPARTAMENTS
Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

	03.11.2026.
	
	Nr. AMD-26-555-rs




	Par satiksmi Skaistkalnes ielā




Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr.RD-23-235-sn “Rīgas valstspilsētas pašvaldības nolikums” 37.6.12.apakšpunktu, Rīgas domes 24.01.2024. nolikuma Nr.RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1.apakšpunktu, kā arī ņemot vērā sabiedrības ar ierobežotu atbildību “TILTS” 30.10.2026. iesniegumu Nr. NK-0531/2026 par kanalizācijas spiedvada pārbūvi Skaistkalnes ielā, posmā no Mūkusalas līdz Bauskas ielai, Rīgā:

1. Noteikt, ka no 09.11.2026. līdz 09.04.2027. tiek slēgta transportlīdzekļu satiksme Skaistkalnes ielā, Rīgā posmā no Mūkusalas ielas līdz Bauskas ielai (virzienā uz Bauskas ielu), saskaņā ar satiksmes organizācijas shēmu (pielikumā).

2. Par darbu veikšanu atbildīgs sabiedrības ar ierobežotu atbildību “TILTS” projektu vadītājs Romāns Kleins (tālrunis 25554411, e-pasts: r.kleins@tilts.lv).

3. Sabiedrībai ar ierobežotu atbildību “TILTS” no 09.11.2026. līdz 09.04.2027. Skaistkalnes ielā, Rīgā nodrošināt:
3.1. ceļa zīmju izvietošanu saskaņā ar satiksmes organizācijas shēmu (pielikumā);
3.2. šā rīkojuma 1. punktā noteikto termiņu ievērošanu;
3.3. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;
3.4. operatīvā transporta satiksmi;
3.5. kanalizācijas spiedvada pārbūves darbu izpildi Skaistkalnes ielā, posmā no Mūkusalas līdz Bauskas ielai, Rīgā;
3.6. sabiedriskā transporta satiksmi.

4. Transportlīdzekļu satiksmi Skaistkalnes ielā, Rīgā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:
5.1. nodrošināt informācijas par izmaiņām transportlīdzekļu satiksmē Skaistkalnes ielā, Rīgā publiskošanu Rīgas valstspilsētas pašvaldības komunikācijas kanālu resursos;
5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.


	Dierektors
	K.Kauliņš




	Stoķis 67012708

